  Майя Бывальцева 23-тӥ толсурлы Удмуртиын коронавирусэн черлан 210 выль учыръёсты пусйизы. Со сярысь элькунысь оперативной штаб ивортӥз. Выль черламъёсты пусйизы: Ижкарын – 76 адями, Воткаын – 17, Можгаын – 16, Дэри ёросын – 11, Вотка, Ува ёросъёсын – быдэн 10, Глазкарын, Балезино ёросын – быдэн тямыс, Алнаш ёросын – сизьым, Эгра, Яр, Сьӧлта ёросъёсын – быдэн куать, Юкаменск, Шаркан ёросъёсын – быдэн вить, Можга, Красногорск, Кизнер, Сюмси ёросъёсын – быдэн ньыль, Грак ёросын – куинь. 199 адями йӧназ. Кык мурт улонысь кошкиз – кышномуртъёслы 71 но 77 арес вал Туннэ нуналлы Удмуртиын выль коронавирус инфекциен черлан 18 сюрс 119 учыр лабораториосын зэматэмын. 14 сюрс 366 адями йӧназ, 288 мурт кулӥз. Та дыре 209 висисьёслэн тазалыксы секыт лыдъяське. Элькунын выль коронавиурс инфекцилы 717 сюрс 813 эскеронъёс ортчытӥзы, берло нуналскын – 2 сюрс 90. Тодэ вайытом, нунал азьвыл 206 выль черламъёсты пусйизы вал. Тегъёс: Тазалык Ижкар висён Удмуртия коронавирус  